GiliGold/VAD_KnessetCorpus huggingface dataset:
אליהו מרידור:
 אני רוצה לדעת אם היו כאלה שקיבלו, כמה בקשות מקלט פתוחות וכמה סגורות, וכמה כאלה שסגרו את בקשתם באופן יזום לאחר היציאה מרצון
אליהו מרידור:
 אגב, אני מניח שזה אקוויוולנטי כי כל מי שייצא כבר סוגר את הבקשה
אליהו מרידור:
     הוועדה תמשיך לעקוב אחר יציאה מרצון, מספר הפקחים והתקציב למינהל האכיפה
אליהו מרידור:
 אני כאמור אפגש עם מנכ"ל רשות האוכלוסין, עם ראש מינהל העובדים הזרים ועם ראש מינהל האכיפה כדי לעזור ולקדם את הנושא
אליהו מרידור:
      אני מודה לכם על הקשב, על התובנה ועל הנתונים החדשים שסיפקתם לי
אליהו מרידור:
 כתוב שאין בית מדרש שאין בו חידוש, אז אין דיון שגם אם אני מכיר את הנושאים, שאני מסיים אותו מבלי שלמדתי עוד נתונים חדשים
הוועדה לביטחון לאומי):
מכובדיי, צוהריים טובים, וברוכים הבאים לדיון המשותף של הוועדה לעובדים זרים והוועדה לביטחון לאומי
הוועדה לביטחון לאומי):
 ישבנו חברי הכנסת אליהו רביבו ואני – אנחנו גם חברים טובים ביום-יום – דיברנו על נושא עובדים זרים
הוועדה לביטחון לאומי):
 הבנו שיש לנו הרבה מן המשותף, והחלטנו לקיים דיון משותף כי יש בזה רק יתרונות
הוועדה לביטחון לאומי):
 אין פה אגו, אין פה חלוקת תפקידים
הוועדה לביטחון לאומי):
 שנינו ננהל את הדיון הזה ביחד, בתקווה שנעשה את זה מספיק טוב ומספיק תכליתי
הוועדה לביטחון לאומי):
      אני פותח את הדיונים שלי בדרך כלל, ומזכיר לכולנו שאנחנו ביום ה-137 לחרבות ברזל
הוועדה לביטחון לאומי):
 כמו בכל יום אני מתעורר בבוקר ומקווה לא לראות את ההודעה "הותר לפרסום"
הוועדה לביטחון לאומי):
 אבל הבוקר זה היה
הוועדה לביטחון לאומי):
 סמל ראשון מעוז מורל, זיכרונו לברכה, שנפצע בשבוע שעבר ונפטר הלילה
הוועדה לביטחון לאומי):
      אני, כאיש צבא לשעבר, מסתכל על המציאות כפי שאני מבין אותה מהשטח
הוועדה לביטחון לאומי):
 אני גם איש פיקוד דרום הרבה מאוד שנים, ואני רוצה להדביק אתכם בקצת אופטימיות הבוקר
הוועדה לביטחון לאומי):
 אני מתחיל לראות את הסוף
הוועדה לביטחון לאומי):
 אני מתחיל לראות את הסוף ברצועת עזה; אני מתחיל לראות את ההצלחה
הוועדה לביטחון לאומי):
 אני מרגיש הרבה יותר זכות לומר היום תודה לכל אותם חיילים ומפקדים שפועלים בשטח, ואין לי שום ספק שהפעילות הזאת תקדים ותביא לנו את אותם 134 חטופים הביתה, עם כמה שיותר מהם בחיים, אני מקווה
הוועדה לביטחון לאומי):
      הבוקר אני קצת יותר אופטימי, ואני יודע שגם כשתיגמר המשימה בדרום, יופנו כוחות ותתאפשר גם לחימה בעוצמה שתרחיק את החיזבאללה מהגבול הצפוני
הוועדה לביטחון לאומי):
 אני גר בצפון, אני גר באצבע הגליל
הוועדה לביטחון לאומי):
 מאוד לא הייתי רוצה להיות מפונה או מרגיש צורך להיות מפונה, אלא להרגיש שאנחנו מכים במי שצריך, ומאפשרים לנו לחזור לשגרת חיים נורמלית
הוועדה לביטחון לאומי):
      אם הצלחתי להדביק אתכם קצת באופטימיות שלי, אשריני, ועשיתי את שלי היום
הוועדה לביטחון לאומי):
      התכנסנו כאן כדי לדון בהצעת ממשלה, שהתקבלה, אם אני זוכר נכון, אי שם ב-23 ספטמבר שנה שעברה
הוועדה לביטחון לאומי):
 החלטת ממשלה 916, אם אני זוכר נכון את המספרים
הוועדה לביטחון לאומי):
 שם התקבלו מספר החלטות, ובין השאר, להקצות תקציבים לעידוד של יציאה מרצון של מסתננים מהארץ
הוועדה לביטחון לאומי):
 אני יודע שחבר הכנסת אליהו רביבו בקשר חזק מאוד עם קנדה
הוועדה לביטחון לאומי):
 אני לא יודע אם זה בגלל שהוא רוצה לנסוע לשם לבקר, או בגלל שזה באמת יעד טוב להעברת מסתננים
הוועדה לביטחון לאומי):
 זאת אחת המשימות
הוועדה לביטחון לאומי):
 אני יודע שגם ניתנה הנחיה לגבש תוכנית שתכליתה להגביר את מצבת השוטרים בתחנת שרת, שמתעסקת בעניין הזה
הוועדה לביטחון לאומי):
 אני יודע גם שניתנה הנחיה מצד הרפואה, נדמה לי, להעביר את המרפאה הזאת למקום שיקל על הלחץ
הוועדה לביטחון לאומי):
 בקיצור, לעשות מספר פעולות שתכליתן גם להתנהג כמו שצריך מול המסתננים, ולא לגרום לזה להיראות כמו משהו שאנחנו לא רוצים, כי אנחנו יהודים ועם ערכים של יהודים במדינת ישראל
הוועדה לביטחון לאומי):
 מצד שני, לאפשר לתושבי מדינת ישראל לחיות בכבוד במקום שבו הם חיים
הוועדה לביטחון לאומי):
      לפני כחודש הייתי אורח של מחוז תל אביב, ויחד עם מפקד המחוז ומפקד תחנת שרת עשיתי שם סיור והתרשמתי מהפעילות הענפה שמתבצעת שם
הוועדה לביטחון לאומי):
 בעקבות הניסיון שיש לחבר הכנסת רביבו, החלטנו לקיים את הדיון הזה, כשהמטרה היא לבחון את פעולות הממשלה שמתבצעות בהתאם להחלטה, כדי לאפשר לתושבי מדינת ישראל לחיות כמו שצריך, ולהעביר את מי שלא צריך להיות פה, למקום שבו הוא כן רוצה להיות וצריך להיות
הוועדה לביטחון לאומי):
 אלה מילות הפתיחה שלי
הוועדה לביטחון לאומי):
 חבר הכנסת רביבו, בבקשה
אליהו מרידור:
תודה רבה, חברי הטוב
אליהו מרידור:
 צוהריים טובים לכולם, ברוכים הבאים
אליהו מרידור:
 אני מתכבד לפתוח את הישיבה המשותפת לוועדה לעובדים זרים עם הוועדה לביטחון לאומי, בנושא: מניעה וטיפול בפשיעה של מסתננים
אליהו מרידור:
 אני רוצה להודות לחברי הטוב והיקר, יושב-ראש הוועדה חבר הכנסת צביקה פוגל על הירתמות לנושא
אליהו מרידור:
 אני מבקש לשוב ולהודות לך על כך שפגישת ההכנה האחרונה צללה אתמול לעומק הלילה
אליהו מרידור:
 כבר אז יכולתי להבין עד כמה דיון משותף הוא לא רק נכון, הוא אפילו הכרחי, כי כך באמת נוכל למקסם את הסיכויים לעלות לשיח הציבורי את הצורך הברור
אליהו מרידור:
 לפעמים נדמה שמדינת ישראל ויתרה על דרום תל אביב, ואני כאן, יחד עם חברי חבר הכנסת פוגל, באים ואומרים: לא ולא
אליהו מרידור:
 אנחנו לא נאפשר לאף אחד לוותר על אף חלק ממדינת ישראל, בטח לא במרכז ישראל, בטח לא במרכז תל אביב
אליהו מרידור:
 אגב, דרום תל אביב הוא עוד דוגמה לכך שהמציאות הכואבת והמתסכלת מתפשטת לאזורים נכבדים במדינה
אליהו מרידור:
          כידוע, הוועדה לעובדים זרים סיירה בדרום תל אביב, ושם שמענו מהמשטרה ומנציגי הציבור המסורים מאוד – אני מקדם אותם בברכה בהגיעם לכאן – על האתגרים של תחנת שרת בהתמודדות עם הזרים בדרום תל אביב
אליהו מרידור:
 למשל, איוש של 94 תקנים מתוך 154 תקנים בפועל בתחנה, קושי בגיוס שוטרים, היעדר תקציבים ועוד
אליהו מרידור:
      הוועדה ראתה במו עיניה את הפשיעה ברחובות בשידור חי – הסמים, הזונות
אליהו מרידור:
 את היעדר יכולת האכיפה, ובנוסף לכך, ראינו את מקומות העבודה של המסתננים, בחלקם את החמארות
אליהו מרידור:
 דיברנו עם המפעילים של החמארות, עם המתארחים בחמארות, עם התושבים והעסקים המקומיים
אליהו מרידור:
 לרגע אנחנו שוכחים, תוך כדי הסיור, שאנחנו נמצאים בלב מדינת ישראל
אליהו מרידור:
      כאמור, בספטמבר 2023, ממש לפני פרוץ המלחמה, קרו שני דברים: האחד, התרחשו מהומות בדרום תל אביב וגם בנתניה על ידי מסתננים מאריתריאה
אליהו מרידור:
 עימותים התרחשו בין תומכי המשטר האריתריאי לבין מתנגדי המשטרה
אליהו מרידור:
 בפוגרומים האלה נפצעו 170 אנשים, בהם כ-50 שוטרים, והיה נזק רב
אליהו מרידור:
 מינימום תחושת הביטחון שעוד הייתה, נפגמה עוד יותר כתוצאה מאותם אירועים
אליהו מרידור:
      כל הנוכחים, אני מבקש מכם שתבינו, יש בישראל אלפים רבים של אריתריאים שהם תומכי משטר באריתריאה
אליהו מרידור:
 תקשיבו טוב, אני חוזר על זה
אליהו מרידור:
 אלפים רבים שהם מסתננים מאריתריאה, שהם תומכי משטר
אליהו מרידור:
 אנחנו נדון באבסורד הזה
אליהו מרידור:
 בישיבה הבא, כשנדבר על עידוד יציאה מהארץ, אני אשמח להבין – יש לכם שעתיים להתכונן – איך תומך משטר אינו בר-הרחקה באופן מיידי ולאלתר
אליהו מרידור:
 לצערי, אנחנו עוסקים בעידוד ובתמרוץ ובמציאת דרכים יצירתיות
אליהו מרידור:
 זה לגבי מי שאינו בר-הרחקה
אליהו מרידור:
 איך תומך משטר, שאין מניעה מצידו לחזור לארץ מולדתו, לא מורחק מהארץ באופן מיידי?     הסוגיות היום לדיון הן סקירת המשטרה על פעילות המינהלת שהוקמה במחוז תל אביב לטיפול בפשיעת מסתננים
אליהו מרידור:
 זה המקום להודות ולהכיר תודה והערכה רבה לידידי הטוב ניצב פרץ עמר, שאחת הפעולות הראשונות והמבורכות שבהן הוא נקט מרגע המינוי שלו, היא הקמת המינהלת הזאת
אליהו מרידור:
 אני מצר על כך שקודמיו לא הצליחו להבין ולפעול כך, אבל לפחות עדיף מאוחר מאשר בכלל לא
אליהו מרידור:
 כמו כן, אני אבקש תשובה לגבי העברת המרכזים לחלוקת תחליפי סם, מה שנקרא מתדון, כפי שהוועדה ביקשה וציפתה בהחלטות, כתוצאה מהסיור שקיימתי כבר ביוני
אליהו מרידור:
 תוצרי עבודות הצוות הבין-משרדי למניעת פגיעה של מסתננים באיכות החיים של תושבי אזורים בעלי שיעור מסתננים גבוה, בהתאם לסעיף 4(א)
אליהו מרידור:
      החלטת הממשלה, כפי שחברי חבר הכנסת פוגל ציין, מס' 916, התקבלה ב-10 בספטמבר 2023, ואם חלילה, חלילה אין תוצרים, אז אנחנו נדרוש במשותף לוח זמנים מיידי ומחייב מתי כן יהיו
אליהו מרידור:
 מצב כוח האדם והגיוס בתחנת שרת, לאחר תוספת התקציב שקיבלו ביוזמת הוועדה על ידי חברנו הטוב והמסור כבוד השר וסרלאוף
אליהו מרידור:
 הוא הגיע לחלק הארי של הסיור שקיימנו ביוני, הבין את המצוקות, הבין את האתגרים, וכתושב השכונה גילה רגישות יתר והחליט להירתם
אליהו מרידור:
 הוא אמר: אם הבעיה היא כסף, אני יודע להקדיש לטובת העניין סכום
אליהו מרידור:
 אני מצפה שבתקצוב העודף הזה ניתן יהיה לתמרץ שוטרים להיקלט בעבודה המאוד מאוד חשובה הזאת
אליהו מרידור:
      השאלה הראשונה שלי לרשות האוכלוסין, למינהל האכיפה, היא כמה מסתננים יש היום בישראל
אליהו מרידור:
 אני מבקש מכם לציין את החלוקה שלהם לערים המרכזיות או לאזורים מרכזיים
אליהו מרידור:
 מה מקור הנתונים על החלוקה, כמה מהם מוגדרים זרים שאינם בני-הרחקה, וכמה מהם כאלה שהגיעו לכאן או כתיירים ונטמעו בעבודה בלתי חוקית, או סיימו את תקופת עבודתם החוקית כעובדים, והמשיכו לשהות כאן באופן בלתי חוקי
אליהו מרידור:
 אבקש גם לדעת האם יש חלוקת עבודה לעניין אכיפת פשיעת המסתננים בין המשטרה לבין רשות האוכלוסין
אליהו מרידור:
 אם כן, מהי החלוקה ובאיזה אופן חלוקת העבודה הזאת מעוגנת ובאה לידי ביטוי בשטח
אליהו מרידור:
      אני מכיר שהנוהל בטיפול במסתננים מעורבים בפלילים הוא משנת 2013
אליהו מרידור:
 אני מבקש לדעת אם הוא עדיין בתוקף
אליהו מרידור:
 אם לא, האם הוא דורש עדכון ותיקוף מחדש
אליהו מרידור:
      לקראת סיום המקטע הזה, אני מציין שוב שבהחלטת ממשלה מס' 916 מספטמבר 2023, הוחלט להקים צוות בין-משרדי בראשות רשות האוכלוסין, יחד עם משרד האוצר, משרד החוץ, המשרד לביטחון לאומי, משרד המשפטים, משרד הרווחה ומשרד הנגב והגליל
אליהו מרידור:
 אני מבקש לדעת האם הצוות התכנס, ואם כן, תפרטו מהן ההמלצות העיקריות שהובאו עד כאן, ומהן התוכניות
יולי יואל אדלשטיין:
צוהריים טובים, אני ראש מינהל אכיפה וזרים
יולי יואל אדלשטיין:
 היום יש במדינת ישראל כ-20,000 נתיני סודאן ואריתריאה
שפי פז:
הוא הוריד את כל אלה שקיבלו מעמד, והוא לא סופר את הילדים
שפי פז:
 תן את המספרים האמיתיים
דורון אביטל:
זה לא מספר אמיתי
שפי פז:
יוסי, תן את המספרים האמיתיים
שפי פז:
 תוסיף את הילדים, תוסיף את כל הסודנים שקיבלו מעמד
שפי פז:
 אלה לא המספרים האמיתיים
אליהו מרידור:
שפי, שפי היקרה, בוקר טוב
אליהו מרידור:
 מכובדיי, אני אתן לך לדבר
הוועדה לביטחון לאומי):
אני אתן לכם את זכות הדיבור ותוכלו להעיר הערות
הוועדה לביטחון לאומי):
 אתם יודעים איך מתנהלים אצלי הדיונים
הוועדה לביטחון לאומי):
 אל תתחילי איתי עכשיו על הצוהריים
הוועדה לביטחון לאומי):
 בבקשה, אדוני, תמשיך
אליהו מרידור:
תציינו לעצמכם את ההסתייגויות מהסקירה, ואז תתייחסו
אליהו מרידור:
 אני מבקש לקבל סקירה מלאה ובאופן משוחרר
אליהו מרידור:
 אני רק מבקש, ברשותך, מכובדי יוסי היקר, כשאתה סוקר נגעת בינתיים באריתריאים וסודנים
אליהו מרידור:
 אני מבקש שתתייחס לכלל הזרים הבלתי חוקיים
אליהו מרידור:
 אותם תחלק גם לגבי סיווגים, מעמד ואזורים
יולי יואל אדלשטיין:
אני אשתדל לפרט כמיטב יכולתי
יולי יואל אדלשטיין:
 אני חוזר, יש כ-20,000 נתיני סודן ואריתריאה בארץ; יש עוד כ-4,000 נתינים סודנים בעיקר, שמחזיקים במעמד של תושב ארעי במדינת ישראל, מחבל דארפור
יולי יואל אדלשטיין:
 על פי הנתונים שבידינו, כ-40% מסך האוכלוסייה הזאת גרים באזור תל אביב רבתי, והשאר מפוזרים בחלקי הארץ
יולי יואל אדלשטיין:
 יש במדינת ישראל עוד כ-25,000 שוהים בלתי חוקיים שהגיעו לכאן כתיירים, ונשארו כאן באופן בלתי חוקי
יולי יואל אדלשטיין:
 אני מפריד את הנתינים האוקראינים שנמצאים פה כרגע
יולי יואל אדלשטיין:
 מעבר לזה, יש עוד כ-26,000
אליהו מרידור:
ברשותך, לא את האוקראינים שלא נמצאים כאן בחסות המלחמה
אליהו מרידור:
 אותם כן תכניס
יולי יואל אדלשטיין:
כל האוקראינים נמצאים פה תחת אי-החזרה בגלל המלחמה
יולי יואל אדלשטיין:
 חלקם הגיעו לאחר פרוץ המלחמה באוקראינה, עדיין נמצאים עם רישיון התייר שלהם, ב'2, שמוארך מעת לעת, וגם עכשיו הוארך עד סוף השנה
יולי יואל אדלשטיין:
 יש עוד קבוצה של כ-8,000 אוקראינים שהיו בארץ לפני המלחמה, ויש פסיקה של השופטת אגמון, שהורתה לנו לתת גם להם רישיונות
יולי יואל אדלשטיין:
 בסך הכול מדובר על כ-20,000 אוקראינים
אליהו מרידור:
במעמד שאתה מדבר עליהם, יש כ-8,000
יולי יואל אדלשטיין:
יש כ-8,000 שאין להם רישיון כלל, והם נמצאים בארץ מלפני פרוץ המלחמה באוקראינה
יולי יואל אדלשטיין:
 יש את אלה שהגיעו לאחר המלחמה, והם עם רישיון תייר בתוקף, שהוארך עד סוף השנה
יולי יואל אדלשטיין:
 מעבר לאוקראינים, כפי שציינתי, יש פה עוד כ-25,000 תיירים שהגיעו למדינת ישראל ולא סיימו את הטיול מחוף לחוף
יולי יואל אדלשטיין:
 הם עדיין מסתובבים פה
יולי יואל אדלשטיין:
 מעבר להם יש עוד כ-26,000 שוהים בלתי חוקיים שהגיעו לישראל עם אשרות עבודה, ונשארו
יולי יואל אדלשטיין:
 אלה עיקרי הנתונים
גלעד קריב:
לגבי 25,000 השוהים ללא היתר הנוספים, ו-26,000, אלה שפקעו להם הרישיונות, יש שם מובהקות גיאוגרפית מבחינת אזורי מגורים?
יולי יואל אדלשטיין:
לגבי האוכלוסייה של שוהים בלתי חוקיים, גם מתוך אלה שהגיעו לכאורה כתיירים וגם אלה שהגיעו כעובדים זרים, אין לנו רישום לגביהם
יולי יואל אדלשטיין:
 אני לא יודע לגעת בהם ולא יודע לציין
יולי יואל אדלשטיין:
 לגבי שאר האוכלוסיות, שהן נתיני סודן ואריתריאה ומבקשי המקלט האחרים שנמצאים איתי בקשר שוטף, כי הם מקבלים ממני רישיון שמוארך מעת לעת, לגביהם אנחנו אוספים את הנתונים כמיטב ההצהרה שלהם, ולכן אני יכול לתת עליהם מידע
יולי יואל אדלשטיין:
 לגבי השאר, אין לנו נתונים
אליהו מרידור:
אנחנו אומרים תמיד כ-20,000 אריתריאים וסודנים, כ-4,000 דארפורים
יולי יואל אדלשטיין:
ויש עוד כ-8,200 ילדים, שהם נתיני סודן ואריתריאה
אליהו מרידור:
20,000 אוקראינים שהם פליטים, 8,000 אוקראינים שהגיעו לפני כן
יולי יואל אדלשטיין:
 יש בסך הכול 20,000 אוקראינים
אליהו מרידור:
זאת אומרת, 12,000 ועוד 8,000?
יולי יואל אדלשטיין:
משהו כזה
יולי יואל אדלשטיין:
 יש 25,000 תיירים, כלומר שוהים בלתי חוקיים שהגיעו לארץ מכל העולם באשרת תייר ולא יצאו, ועוד כ-26,000 כאלה שהגיעו באשרת עבודה ונשארו
אליהו מרידור:
26,000 שהגיעו באשרת עבודה, הופסקה אשרת העבודה שלהם תוך כדי, או כאלה שסיימו ונשארו?
יולי יואל אדלשטיין:
יש כאלה שסיימו, יש כאלה שהפסיקו, נטשו את המעסיק מסיבות כאלה ואחרות, והלכו לעבוד בתחומים שהרישיון לא מאפשר להם
יולי יואל אדלשטיין:
 עם הזמן הם הפכו להיות פה שוהים בלתי חוקיים
שולה קשת:
חלקם גם כאלה שהגישו בקשות למשרד הפנים, לקבל תושבות או משהו כזה?
יולי יואל אדלשטיין:
 יכול להיות שאנשים הגישו בקשות, אבל אין לי נתון כמה מתוכם הגישו בקשות וכמה נדחו
יולי יואל אדלשטיין:
 בסך הכול הם נמצאים כרגע בסטטוס של שהייה בלתי חוקית
יולי יואל אדלשטיין:
 גם אחד שהגיש בקשה, זה לא הפך אותו לחוקי
שפי פז:
מי שמגיע לגיל 18 עובר לרשימה אחרת?
יולי יואל אדלשטיין:
מי שהופך להיות בגיר מהקטינים, נכנס לרשימה של הבגירים
אליהו מרידור:
אנחנו מדברים על קצת יותר מ-100,000, אבל מכיוון שכל אחד מהם מיותר, נציין שכ-103,000 באופן מצרפי
אליהו מרידור:
 תרצה לעבור לשאלה השנייה, בנושא חלוקת העבודה לעניין אכיפת פשיעת מסתננים בין המשטרה לרשות האוכלוסין?
יולי יואל אדלשטיין:
בעיקרון, אנחנו אוכפים את השהייה הבלתי חוקית
יולי יואל אדלשטיין:
 אנחנו לא אוכפים עבירות פליליות נגד שום מגזר
יולי יואל אדלשטיין:
 מי שאוכף את התחום הפלילי זה המשטרה
יולי יואל אדלשטיין:
 אנחנו מנסים לסייע בידם כמיטב יכולתנו, במסגרת נוהל המעבר בין הפלילי למינהלי, כמו שאדוני ציין
שפי פז:
בקיצור – אין
שפי פז:
 אין פקחים
שפי פז:
 תשכחו מזה
שפי פז:
 אין
יולי יואל אדלשטיין:
אנחנו משתדלים לסייע כמיטב היכולת במסגרת הנוהל הזה, אבל אנחנו יכולים לאחוז בשוהים בלתי חוקיים או בנתיני סודן ואריתריאה שעברו עבירות פליליות תחת הצווים שלנו, רק אם אנחנו יודעים להוכיח שיש מסוכנות לציבור
יולי יואל אדלשטיין:
 אנחנו לא עוסקים בתחום הפלילי אלא רק בקטע של המסוכנות לציבור
יולי יואל אדלשטיין:
 אלה שני מקרים שהמשטרה מטפלת באירוע פלילי כזה או אחר, והיא מעבירה אלינו את הנתינים
יולי יואל אדלשטיין:
 אנחנו, תחת הכותרת של מסוכנות לציבור, אחרי שבחנו וקיבלנו חוות דעת, אנחנו משאירים אותם במשמורת על מנת להרחיק אותם מהחברה
שפי פז:
כמה כאלה יש?
יולי יואל אדלשטיין:
בשנת 2023 טיפלנו בלמעלה מ-400 נתינים זרים, שהועברו אלינו
יולי יואל אדלשטיין:
 אני מחדד שמי שמועבר אלינו מהמשטרה והוא לא נתין סודן ואריתריאה אלא מכל המגזרים האחרים, אנחנו מרחיקים אותו ממדינת ישראל
יולי יואל אדלשטיין:
 כלומר, אנחנו מקבלים אותו, מחזיקים אותו במשמורת - - -
הוועדה לביטחון לאומי):
103,000 אנשים זה בערך עיר בתוך עיר
הוועדה לביטחון לאומי):
 כאילו לקחו את לוד ושמו אותה בדרום תל אביב
הוועדה לביטחון לאומי):
 יש להם זכות בחירה?
יולי יואל אדלשטיין:
רק מי שיש לו מעמד של תושב ארעי א5 רשאי לבחור לרשות המקומית
הוועדה לביטחון לאומי):
לכמה מתוכם יש מעמד כזה?
יולי יואל אדלשטיין:
כ-4,000
אליהו מרידור:
ל-100,000 אין אפילו זכות הצבעה
שירה עבו:
אני מהמוקד לפליטים ולמהגרים
שירה עבו:
 בנוגע למשמורת, אמרת שבשנת 2023 מעל 400 איש עברו ממאסר פלילי למשמורת מינהלית?
יולי יואל אדלשטיין:
 הם משוחררים בסוף
יולי יואל אדלשטיין:
 אני לא יכול להחזיק אותם כל החיים
גלעד הלחמי:
הם משוחררים מייד כמעט, כי השופטים משחררים אותם
שפי פז:
כי המוקד וכדומה מייד שולחים עורכי דין, מערערים, מגיעים לבג"ץ וכו'
אליהו מרידור:
ברשותכם, תכף נצלול לשם
אליהו מרידור:
 ביקשתי לפעול ליצירת מנגנון למספר מזהה אחיד בין כל הרשויות הרלוונטיות לכל השוהים
אליהו מרידור:
 אני יודע שהבקשה שלי נמצאת בתהליכים מואצים ליישום, ואני מבקש לדעת עד כמה להערכתכם זה יכול לסייע בממשק העבודה לאכיפה, לטיפול רציף ולאפיון אותם שוהים
אליהו מרידור:
 אני מבקש לשמוע גם את חוות דעתך וגם את נציג המשטרה
שפי פז:
מדברים על זה כבר שנים
יולי יואל אדלשטיין:
שהמשטרה תענה
רפ"ק חן סאו:
צוהריים טובים, אני סגן מפקד תחנת שרת
רפ"ק חן סאו:
 יש  מנגנון זיהוי, והתגברנו על כמה קשיים טכנולוגיים
אליהו מרידור:
לא, הוא עדיין לא קיים
רפ"ק חן סאו:
הוא קיים באופן כמעט מלא, עוד לא לגמרי
אליהו מרידור:
הוא עדיין לא מוטמע
אליהו מרידור:
 גם אם הוא קיים, הוא עדיין לא מוטמע
רפ"ק חן סאו:
לא תמיד זה מוטמע ברמת הניידת בשטח
רפ"ק חן סאו:
 אם תגיע למתקן, כבר תוכל בגישושי מחשב לצמצם את הפער
אליהו מרידור:
חשוב שנציין, כדי ששאר החברים ייכנסו לאירוע, שהדרישה שלי היא שיהיה מספר מזהה אחד בכלל המערכות שאיתם השוהה מגיע לתקשורת – רפואי, ביטחוני, אזרחי, חינוכי
רפ"ק חן סאו:
זה לא קיים, אדוני
רפ"ק חן סאו:
 היום יש לנו אפשרות להקיש מספר זהויות שזה אותו אדם, אבל זה לא חונה לפתחה של המשטרה
רפ"ק חן סאו:
 אנחנו לא מנפיקים מספרי זיהוי לאנשים
אליהו מרידור:
זה לא חונה אצלכם, אבל אני ביקשתי שמנגנון כזה יוקם לאלתר
אליהו מרידור:
 אגב, אלה שחששו מראש לתת להם מספר מזהה – היה חשש של הוכחת זיקה ושיוך למדינה
אליהו מרידור:
 אני סבור שבזמן הזה הם בינתיים נטמעים, וככל שחולף זמן, קשה יותר לעזור להם לעזוב את הארץ
יולי יואל אדלשטיין:
אדוני היושב-ראש, הנושא הזה עלה במספר פורומים, גם לפני כשלושה שבועות
יולי יואל אדלשטיין:
 היה ביקור של מנכ"ל משרד ראש הממשלה במרחב תל אביב, והסוגיה הזאת עלתה שוב
יולי יואל אדלשטיין:
 מנכ"ל הרשות מטפל בסוגיה הזאת
יולי יואל אדלשטיין:
 לגבי המשטרה, הם קיבלו מאיתנו את בסיס הנתונים הביומטרי של הזרים, ודרך זה הם מצליחים לזהות אותם באופן יותר ממוקד
דורון אביטל:
הייתי רוצה לדעת מה התפקיד של מינהל אכיפה וזרים בכל שאר ימות השנה, חוץ מאשר כשהמשטרה מביאה להם כל מיני מעצרים או פושעים
דורון אביטל:
 מה הם עושים בעצם?
אליהו מרידור:
תצטרך להתאפק לתחילת הדיון הבא
אליהו מרידור:
 הוא עוסק בנושא הזה
דורון אביטל:
אף פעם לא ראיתי אותם בשטח
שפי פז:
כבר שנים לא
אליהו מרידור:
נתייחס לזה בדיון הבא
אליהו מרידור:
      אני אבקש מנציגי המשטרה להציג לנו נתונים על הפשיעה של מסתננים בשנת 2023, תיקים שנפתחו, תיקים שנסגרו, כמה מתוך התיקים בתחנת שרת הם נגד מסתננים, והאם פשיעת מסתננים היא בעיקר כלפי מסתננים או כלפי כלל האוכלוסייה
אליהו מרידור:
 לפני שתשיב לזה ואני אשאל את יתר השאלות, אני אבקש לתת את רשות הדיבור לחברי, חבר הכנסת גלעד קריב
גלעד קריב:
תודה, אדוני
גלעד קריב:
 צוהריים טובים לכולם, ראשית, אני מברך על קיומו של הדיון
גלעד קריב:
 אני לא בטוח שהייתי מסתפק בכותרת שאתם נתתם, אבל אין שום ספק שתושבי שכונות דרום תל אביב מתמודדים שנים ארוכות ותחת מגוון של ממשלות ושל שרים לביטחון לאומי או שרי ביטחון פנים, עם מציאות שאזרחים במדינה מתוקנת לא צריכים להתמודד איתה
גלעד קריב:
 זאת אמירה שמחייבת את כולנו לא רק לומר את הדברים, אלא גם להתגייס
גלעד קריב:
 מי שבממשלה – לפעולה, ומי שבכנסת – לפיקוח פרלמנטרי ולחקיקה
גלעד קריב:
 חשוב לי לומר זאת, מכיוון שאומר גם דברים שלא כל מי שמסביב לשולחן יסכים איתם
גלעד קריב:
 אני מקווה שתאמינו לי, שהדברים נאמרים מתוך מודעות מלאה למציאות שהיא באמת בלתי נסבלת
גלעד קריב:
 אני לא מקל בה ראש לרגע
גלעד קריב:
     מכיוון שהיושב-ראש, חבר הכנסת רביבו, הזכיר בפתח דבריו את הסיור שהתקיים ביוני, ולקחתי חלק בדיון שלו, אני מתחבר לנקודת המוצא שאתה הצעת, ולכן גם ביקשתי לדבר לפני נציגי המשטרה
גלעד קריב:
 לפני שחבר הכנסת רביבו והשר וסרלאוף יצאו לסיור ברחובות – אני לא הייתי בשלב הסיור, אם כי סיירתי בסיורים שונים באותן שכונות – התקיים דיון בתחנת המשטרה במרחב
גלעד קריב:
 בדיון הזה הוצגה מצגת נרחבת לחברי הכנסת
גלעד קריב:
 הדיון לא הוגדר כחסוי, ונטלו בו חלק גם הרבה מאוד נציגים מעיריית תל אביב, וגם נציגי ארגונים אזרחיים
אליהו מרידור:
 חשוב שנעמיד את הדברים על דיוקם
אליהו מרידור:
 חבר הכנסת קריב, מכיוון שהנציגים האזרחיים לא קיבלו אישור לקחת חלק בדיון ובסיור, הגעתי בחמש לפנות בוקר, זכיתי להתפלל בשכונה והתחלתי את הבוקר בסיור שארגנו נציגי השכונה
אליהו מרידור:
 לאחר מכן הגעתי לדיון, ומשם יצאנו לסיור בליווי המשטרה
גלעד קריב:
אני רק אומר שהדיון לא הוגדר כדיון חסוי
גלעד קריב:
 לא הוגדר
גלעד קריב:
 מה לעשות, יש נהלים בכנסת מתי מגדירים דיון חסוי
גלעד קריב:
 הדיון הזה לא הוגדר כדיון חסוי
גלעד קריב:
 הוצגה לנו מצגת, ובמצגת הזאת נמסרו נתונים מספריים
גלעד קריב:
 המצגת הזאת לא הועברה לאחר ההצגה לחברי הוועדה, שלא השתתפו בדיון, והיא גם לא נכללה בפרוטוקול הדיון
גלעד קריב:
 אני, כחבר הוועדה לענייני עובדים זרים, ביקשתי לקבל לידיי את המצגת
גלעד קריב:
 קיבלתי אותה באופן חלקי – הסירו מהמצגת מספר שקפים
אליהו מרידור:
את השקף האחרון
גלעד קריב:
מייד אני אומר
גלעד קריב:
 באמצעות דיקלה, מנהלת הוועדה, שסייעה לי, פניתי מספר פעמים בכתב על מנת לקבל את הנתונים כולם
גלעד קריב:
 משעה שאחרי שבועות נמסר מטעם המשרד לביטחון לאומי, מלשכת השר, שהנתונים שהוסרו הם חסויים, למרות שהם הוצגו בדיון לא חסוי, ביקשתי שהם יועברו אחר כבוד לכספת בכנסת, וכל חבר כנסת שירצה לראות את הנתונים, יוכל לעיין בהם
גלעד קריב:
 הדבר הזה לא קרה עד היום, למרות פניותיי גם ליושב-ראש הכנסת, גם ליועצת המשפטית של הכנסת
גלעד קריב:
 הנתונים לא הועברו לכנסת
גלעד קריב:
      מתוך כבוד לתשובה הקצת מוזרה שקיבלנו מלשכת השר – הרי בכל זאת, הנתונים הוצגו בדיון לא חסוי – לא אפרט את הנתונים
גלעד קריב:
 אני זוכר אותם
גלעד קריב:
 אני רק אומר שני דברים לגבי הנתונים שהמשטרה הציגה
גלעד קריב:
 נתון אחד שלא הוגדר כחסוי, כי הוא היה בחלק שהגיע אלינו, ואתה הזכרת אותו עכשיו, מדבר על תת-איוש קיצוני של התקנים במרחב הרלוונטי של המשטרה
גלעד קריב:
 הנתון הכללי דיבר על איוש של 70%, אבל כששאלנו מה האיוש של שוטרי השטח, של הסיירים, לא של האנשים שיושבים בתחנה, אלא של אלה שנמצאים ברחובות, הגענו לנתון המדהים של 50% איוש
גלעד קריב:
 זאת אומרת, יש רק מחצית מהשוטרים שמתוקננים
גלעד קריב:
      בדקנו האם ניתנות כל מערכות התמריצים שהמשטרה יודעת לתת
גלעד קריב:
 הן ניתנות בתחנות אחרות מאתגרות
גלעד קריב:
 יש תחנות משטרה מאתגרות ברחבי הארץ, חלקן, למשל, ביהודה ושומרון, שזה אזור מאוד מאתגר, נכון? מחוז ש"י הוא מחוז מאתגר לשירות
גלעד קריב:
 גילינו שבמחוז ש"י ניתנים תמריצים מאוד נרחבים לשוטרים, כדי שיהיה קל לגייס שוטרי סיור באותן תחנות
גלעד קריב:
 התמריצים הללו, נכון ליוני, לא ניתנו בשכונות דרום תל אביב
גלעד קריב:
 לכן, תושבי דרום תל אביב פוגשים מחצית מהשוטרים שהם אמורים לפגוש על פי התקנון, כאשר כולנו יודעים שצריך להכפיל את התקן
גלעד הלחמי:
לא שאלת את עצמך למה מלכתחילה יש 50%
גלעד קריב:
כמו שכולנו יודעים, יש בעיית איוש
אליהו מרידור:
אני סקרתי את זה
אליהו מרידור:
 אמרתי שיש קושי בגיוס
גלעד קריב:
חברים, הכול נכון
גלעד קריב:
 יש מציאות קשה, ואנחנו יודעים
גלעד קריב:
 אני אומר את הנתונים, ואני יודע שבתחנות מורכבות של המשטרה יש מערכות תמריצים, והם לא ניתנו בשכונות דרום תל אביב
גלעד קריב:
 זה נתון גלוי – איוש של 50% ביוני
גלעד קריב:
 לגבי הנתון החסוי, לא הייתה שום הגדרה פורמלית של נתונים חסויים, ועקרונית, מכיוון שזה הוצג בדיון אני יכול לחזור עליו, אבל מתוך כבוד אני לא אדבר על המספרים – גם אותם אני זוכר
גלעד קריב:
 אני רוצה לומר את הנתון הבא, על פי נתוני משטרת ישראל, אחוז המעורבות של מהגרי העבודה ללא רישיון, השוהים הלא חוקיים, בפשיעה בשכונות, על פי נתוני המשטרה, נמוך בצורה משמעותית מתחת לשיעור
גלעד קריב:
 הנתונים שהוצגו לנו דיברו על כלל אוכלוסיות השוהים ללא רישיון, לרבות האוכלוסייה של הסודנים והאריתריאים, שההגדרה שלהם אחרת
גלעד קריב:
      אני לא מביא את הנתונים האלה; אני לא המצאתי אותם
שפי פז:
יש לזה תשובה מאוד פשוטה, אם תיתן לי לענות לך
הוועדה לביטחון לאומי):
שפי, את לא אמורה לענות לו
הוועדה לביטחון לאומי):
 תני לו לסיים
שפי פז:
המשטרה לא מגישה תלונות
הוועדה לביטחון לאומי):
שפי, לא, לא
הוועדה לביטחון לאומי):
 תנו לחבר הכנסת להציג את הדברים שלו, ואחרי זה נתייחס
גלעד קריב:
 צר לי
גלעד קריב:
 זה לא נכון כי את השאלות האלה שאלנו
גלעד קריב:
 המשטרה לא פועלת רק על פי תלונות
קריאה:
גם יזום
גלעד קריב:
 אני רוצה לומר שאני לא מקל ראש לרגע
גלעד קריב:
 מי שנוסע ברחובות דרום תל אביב רואה שיש שם מציאות – גם בגלל שתי תחנות מתדון, שהועמסו על שטח גיאוגרפי קטן
גלעד קריב:
 לכל הערים בגוש דן היה נוח לטאטא את הסיפור הזה לשם
גלעד קריב:
 המציאות קשה, בלתי נסבלת
גלעד קריב:
 שאלתי את השאלות, ויש פשיעה גם בקרב האוכלוסייה של השוהים הבלתי חוקיים ושל מבקשי המקלט מאריתריאה וסודן, כי יש פשיעה בכל אוכלוסייה
גלעד קריב:
 אוכלוסייה שבהגדרתה היא אוכלוסייה מהגרת, שאין לה מערכות ותשתיות של רווחה, של בריאות וכו', יש שם - - -
שפי פז:
גם זה לא נכון
גלעד קריב:
שפי, אני מסיים בעוד דקה
אליהו מרידור:
שפי, סיכמנו משהו ויש לנו איזשהו קילומטרז' משותף
אליהו מרידור:
 תצייני לך את כל ההסתייגויות לגבי הסטיות, השגיאות והעיוותים, ותתייחסי אליהן ברשות הדיבור שלך
גלעד קריב:
 אני אומר לך, ראיתי מה שקרה ברחובות דרום תל אביב באותן שתי שבתות מאוד מאוד קשות
גלעד קריב:
 אסור להקל ראש בשום דבר; אסור להקל במציאות ברחובות
גלעד קריב:
 צריך להתייחס במלוא הרצינות
גלעד קריב:
 לצערי, יותר מדיי פוליטיקאים מכל הצדדים עסקו בנושא הזה ברמה פופוליסטית והפריחו סיסמאות
גלעד קריב:
 יותר מדיי מפלגות השתמשו בנושאים האלה, במצוקה, בשביל קמפיינים של בחירות, ואחרי שהם נבחרו, עשו מעט מאוד
גלעד קריב:
      לשכת השר לביטחון לאומי סירבה להעביר את הנתונים, ואני אומר שוב, המשטרה היא זאת שהציגה נתונים, ששיעור המעורבות של האוכלוסייה, שהוגדרה כאן בכותרת, בפשיעה, נמוך מהשיעור שלה באותן שכונות